2013O0007 — FI — 17.08.2016 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN SUUNTAVIIVAT, annettu 22 päivänä maaliskuuta 2013, arvopaperien omistusta koskevista tilastoista (EKP/2013/7) (2013/215/EU) (EUVL L 125 7.5.2013, s. 17)

Muutettu:





Oikaisu









▼B

EUROOPAN KESKUSPANKIN SUUNTAVIIVAT,

annettu 22 päivänä maaliskuuta 2013,

arvopaperien omistusta koskevista tilastoista

(EKP/2013/7)

(2013/215/EU)







▼M2

1 artikla

Soveltamisala

Näissä suuntaviivoissa vahvistetaan kansallisten keskuspankkien velvoitteet, jotka koskevat asetuksen (EU) N:o 1011/2012 (EKP/2012/24) mukaisesti kerättyjen arvopaperien omistusta koskevien tilastojen raportointia EKP:lle, sekä näiden tilastojen laadunvalvontakehys, jolla pyritään varmistamaan lopputietojen kattavuus, oikeellisuus ja yhdenmukaisuus soveltamalla tällaisiin tietoihin johdonmukaisesti laatuvaatimuksia.

2 artikla

Määritelmät

Ellei toisin säädetä, näissä suuntaviivoissa käytetään asetukseen (EU) N:o 1011/2012 (EKP/2012/24) sisältyviä määritelmiä ja lisäksi tarkoitetaan:

1) ’syöttötiedoilla’ EKP:lle raportoitavia tietoja;

2) ’lopputiedoilla’ tietoja, joita EKP:ssa tuotetaan arvopaperien omistusta koskevia tilastoja varten;

3) ’tietojen laadunvalvonnalla’ lopputietojen laadun varmistamista, tarkistamista ja ylläpitoa tietojen laadunvalvontatavoitteiden, tietojen laadunvalvontamittarien sekä tietojen laadunvalvonnan kynnysarvojen käytön ja soveltamisen avulla;

4) ’Euroopan keskuspankkijärjestelmän arvopaperien omistusta koskevien tilastojen tietokannalla’ tai ’SHSDB:llä’ EKP:n ja Deutsche Bundesbankin käyttämää teknistä työkalua, jolla kootaan näiden suuntaviivojen ja asetuksen (EU) N:o 1011/2012 (EKP/2012/24) nojalla kerätyt tiedot;

5) ’tietojen laadunvalvontatavoitteella’ vertailuarvoa lopputietojen laadun arvioimiseksi;

6) ’tietojen laadunvalvontamittarilla’ tilastollista indikaattoria, jolla mitataan, missä määrin tietty tietojen laadunvalvontatavoite on saavutettu;

7) ’tietojen laadunvalvonnan kynnysarvolla’ sellaista tarkistamistyön vähimmäistasoa, jota edellytetään tiettyä laadunvalvontatavoitetta koskevien tietojen laadunvalvontakehyksen mukaisten vaatimusten täyttämiseksi.

▼B

3 artikla

ISIN-koodillisten arvopaperien omistusta koskevat kansallisten keskuspankkien raportointivelvoitteet

▼M1

1. Kansalliset keskuspankit keräävät ja raportoivat EKP:lle arvopaperikohtaisesti liitteessä I olevan 1 osan (taulukot 1–3) ja 2 osan (taulukot 1–3) raportointivaatimusten mukaisesti, sekä noudattaen erikseen vahvistettuja sähköistä toimittamista koskevia raportointistandardeja, tilastotiedot ISIN-koodillisten arvopaperien omistuksesta seuraavien instrumenttityyppien osalta: lyhytaikaiset velkapaperit (F.31), pitkäaikaiset velkapaperit (F.32), noteeratut osakkeet (F.511) ja sijoitusrahasto-osuudet (F.52).

Kansallisten keskuspankkien raportointivelvollisuus kattaa 2 kohdan mukaisesti vuosineljänneksen lopun positiot sekä joko i) vuosineljänneksen lopun tiedot viitevuosineljänneksen rahoitustaloustoimista tai ii) kuukauden lopun tai vuosineljänneksen lopun tiedot, joista rahoitustaloustoimet voidaan johtaa. Kuten asetuksen (EU) N:o 1011/2012 (EKP/2012/24) 3 artiklan 2 b kohdassa on täsmennetty, kansalliset keskuspankit raportoivat myös vuoden lopun positiot näiden suuntaviivojen liitteessä I olevan 3 osan (taulukot 1–2) raportointikaavan mukaisesti

Rahoitustaloustoimet tai tiedot, joista rahoitustaloustoimet voidaan johtaa, jotka varsinaisten tiedonantajien joukko raportoi kansallisille keskuspankeille asetuksen (EU) N:o 1011/2012 (EKP/2012/24) liitteessä I olevan 1 osan mukaisesti, mitataan asetuksen (EU) N:o 1011/2012 (EKP/2012/24) liitteessä II olevan 3 osan mukaisesti.

▼B

2. Kansalliset keskuspankit raportoivat EKP:lle 1 kohdassa mainitut tiedot seuraavien viiteajanjaksojen osalta ja seuraavien määräaikojen mukaisesti:

a) kun kyseessä on kotimaisten sijoittajien, kansalliset keskuspankit poisluettuina, omistamat arvopaperit, kotimaisten säilyttäjien muussa euroalueen jäsenvaltiossa olevien sijoittajien lukuun säilyttämät arvopaperit ja euroalueen yhteisöjen liikkeeseen laskemat arvopaperit, joita kotimaiset säilyttäjät säilyttävät euroalueen ulkopuolella olevien sijoittajien lukuun: i) kansalliset keskuspankit raportoivat neljännesvuosittain tilastoneljänneksen lopun positiot arvopaperikohtaisesti sen vuosineljänneksen loppua seuraavan seitsemännenkymmenennen kalenteripäivän työajan päättyessä, johon tiedot liittyvät; ii) kansalliset keskuspankit raportoivat joko 1) neljännesvuosittain arvopaperikohtaiset taloustoimet ja, jos ne ovat saatavissa, muut volyymin muutokset viiteneljänneksen aikana sen vuosineljänneksen loppua seuraavan seitsemännenkymmenennen kalenteripäivän työajan päättyessä, johon tiedot liittyvät, tai 2) arvopaperikohtaiset positiot ja, jos ne ovat saatavissa, muut volyymin muutokset, jotka ovat tarpeen taloustoimien johtamiseksi. Jälkimmäisessä tapauksessa kansallinen keskuspankki raportoi asetuksen (EU) N:o 1011/2012 (EKP/2012/24) liitteessä I olevassa 1 osassa vahvistettujen lähestymistapojen mukaisesti neljännesvuosittaiset arvopaperikohtaiset tiedot sen vuosineljänneksen loppua seuraavan seitsemännenkymmenennen kalenteripäivän työajan päättyessä, johon tiedot liittyvät, ja kuukausittaiset arvopaperikohtaiset tiedot sen kuukauden loppua seuraavan kuudennenkymmenennenkolmannen kalenteripäivän päättyessä, johon tiedot liittyvät;

b) kun kyseessä on raportointiryhmittymien, ulkomailla olevat yhteisöt mukaan luettuina, omistamat arvopaperit, kansalliset keskuspankit raportoivat neljännesvuosittain vuosineljänneksen lopun arvopaperikohtaiset positiot seuraavia määräaikoja noudattaen: i) 2013–2015: sen vuosineljänneksen loppua seuraavan seitsemännenkymmenennen kalenteripäivän työajan päättyessä, johon tiedot liittyvät, ja ii) vuodesta 2016: sen vuosineljänneksen loppua seuraavan viidennenkymmenennenviidennen kalenteripäivän työajan päättyessä, johon tiedot liittyvät.

▼M1

c) kun kyseessä on vakuutuslaitosten omistamat arvopaperit, kansalliset keskuspankit raportoivat vuosittain yhteenlasketut tiedot vuoden lopun positioista sen vuoden loppua seuraavan seitsemännenkymmenennen kalenteripäivän työajan päättyessä, johon tiedot liittyvät.

▼B

3. EKP toimittaa kunkin vuoden syyskuuhun mennessä kansallisille keskuspankeille seuraavaa vuotta koskevan raportoitavien tietojen raportointiaikataulun tarkkoine toimituspäivineen.

4. Kuukausittaisten ja neljännesvuosittaisten tietojen korjauksissa sovelletaan seuraavia yleisperiaatteita.

a) Kansalliset keskuspankit raportoivat säännölliset korjaukset seuraavasti: i) neljännesvuosittain toimitettavat kuukausittaisten tietojen korjaukset, jotka koskevat viimeisintä vuosineljännestä edeltäviä kolmea kuukautta, lähetetään yhdessä viimeisimmän vuosineljänneksen tietojen kanssa (säännöllinen tietojen toimittaminen). Kuukausittain toimitettavat kuukausittaisten tietojen korjaukset, jotka koskevat viimeisintä kuukautta edeltävää kuukautta lähetetään yhdessä viimeisintä kuukautta koskevien tietojen kanssa (säännöllinen tietojen toimittaminen); ii) neljännesvuosittaisten tietojen korjaukset, jotka koskevat viimeisintä vuosineljännestä edeltävää vuosineljännestä toimitetaan yhdessä viimeisintä vuosineljännestä koskevien tietojen kanssa (säännöllinen tietojen toimittaminen); iii) edellisten kolmen vuoden (kahdentoista vuosineljänneksen) tietojen korjaukset lähetetään yhdessä vuoden kolmatta vuosineljännestä koskevien tietojen kanssa säännöllisen tietojen toimittamisen yhteydessä; iv) mahdollisten muiden sellaisten säännöllisten korjausten toimittaminen, joihin i–iii alakohta ei sovellu, sovitaan EKP:n kanssa.

b) Kansalliset keskuspankit toimittavat, siten kuin EKP:n kanssa on etukäteen sovittu, erityiset korjaukset, jotka parantavat merkittävästi tietojen laatua, heti kun ne ovat saatavilla ja säännöllisten tiedonsiirtojaksojen ulkopuolella.

Kansalliset keskuspankit toimittavat selvitykset merkittävien korjausten syistä. Kansalliset keskuspankit voivat myös halutessaan toimittaa selvitykset mistä tahansa muusta korjauksesta.

5. Tässä artiklassa vahvistettuihin raportointivaatimuksiin liittyy historiatietojen raportointia koskeva vaatimus seuraavasti:

a) Kansalliset keskuspankit raportoivat mahdollisuuksien mukaan historiatiedot viiteajanjaksolta, joka alkaa vuoden 2009 ensimmäisestä vuosineljänneksestä vuoden 2013 neljänteen vuosineljännekseen asti.

b) Jos jäsenvaltio ottaa euron käyttöön näiden suuntaviivojen voimaantulon jälkeen, sovelletaan seuraavia sääntöjä: i) sellaisten jäsenvaltioiden kansalliset keskuspankit, jotka liittyivät unioniin ennen joulukuuta 2012 raportoivat EKP:lle parhaansa mukaan historiatiedot, jotka kattavat vähintään 1) viiteajanjaksot alkaen maaliskuusta 2014 tai 2) euron käyttöönottoa kyseisessä jäsenvaltiossa edeltävät viisi vuotta; näistä kahdesta ajanjaksosta sovelletaan lyhyempää; ii) sellaisten jäsenvaltioiden kansalliset keskuspankit, jotka liittyivät unioniin joulukuun 2012 jälkeen raportoivat EKP:lle parhaansa mukaan historiatiedot, jotka kattavat vähintään 1) viiteajanjaksot alkaen maaliskuusta 2016, tai 2) euron käyttöönottoa kyseisessä jäsenvaltiossa edeltävät viisi vuotta; näistä kahdesta ajanjaksosta sovelletaan lyhyempää.

6. Asetuksen (EU) N:o 1011/2012 (EKP/2012/24) 5 artiklassa vahvistettuja kirjanpitosääntöjä sovelletaan myös kun kansalliset keskuspankit raportoivat tietoja näiden suuntaviivojen mukaisesti.

4 artikla

Tietojen raportointi ISIN-koodittomista arvopapereista

▼M1

1. Tapauksissa, joissa poikkeusta ei ole myönnetty asetuksen (EU) N:o 1011/2012 (EKP/2012/24) raportointivaatimuksista, kansalliset keskuspankit voivat päättää, raportoivatko ne EKP:lle tilastotiedot sellaisista ISIN-koodittomista arvopapereista, jotka asetuksen (EU) N:o 1011/2012 (EKP/2012/24) soveltamisalaan kuuluvat rahalaitokset, sijoitusrahastot, arvopaperistamiseen osallistuvat erityisyhteisöt, vakuutuslaitokset ja raportointiryhmittymien johdossa olevat yritykset omistavat tai joita säilyttäjät säilyttävät i) asetuksen (EU) N:o 1011/2012 (EKP/2012/24) soveltamisalaan kuulumattomien kotimaisten sijoittajien lukuun, ii) muissa euroalueen jäsenvaltioissa olevien muiden kuin rahoitusalan sijoittajien lukuun, tai iii) asetuksessa (EU) N:o 1011/2012 (EKP/2012/24) tarkoitettujen euroalueen ulkopuolisissa jäsenvaltioissa olevien sijoittajien lukuun.

▼B

2. Kansalliset keskuspankit, jotka raportoivat tilastotietoja 1 kohdan mukaisesti noudattavat 3 artiklan 2 kohdassa vahvistettuja sääntöjä ja käyttävät liitteessä I olevan 1 osan (taulukot 1, 2 ja 4) ja 2 osan (taulukot 1, 2 ja 4) raportointivaatimuksia sekä erikseen vahvistettuja sähköistä toimittamista koskevia standardeja.

3. Korjaukset neljännesvuosittaisiin tietoihin tehdään 3 artiklan 4 kohdan a ja b alakohdan mukaisesti.

4. Kansalliset keskuspankit toimittavat selvitykset merkittävien korjausten syistä. Kansalliset keskuspankit voivat myös halutessaan toimittaa selvitykset mistä tahansa muusta korjauksesta. Sen lisäksi kansalliset keskuspankit raportoivat tiedot merkittävistä luokittelun muutoksista omistajan sektorissa tai instrumenttiluokittelussa, jos nämä tiedot ovat saatavilla.

5 artikla

Säilytyksessä olevia arvopaperiomistuksia koskevien tilastojen laatiminen

1. Sen estämättä, että kansalliset keskuspankit voivat asetuksen (EU) N:o 1011/2012 (EKP/2012/24) 4 artiklan 5 kohdan a alakohdan mukaan myöntää säilyttäjille poikkeuksen raportointivaatimuksista, kansalliset keskuspankit päättävät EKP:tä kuultuaan 3 artiklan noudattamiseksi sopivimmasta tavasta laatia tilastot sellaisten sijoittajien, johon asetuksen (EU) N:o 1011/2012 (EKP/2012/24) raportointivaatimuksia ei sovelleta, omistamista arvopapereista, riippuen kyseisten markkinoiden organisaatioista sekä relevanttien tilastotietojen, julkisten tietojen ja valvontatietojen saatavuudesta jäsenvaltioissa.

2. Jos säilyttäjät eivät raportoi tietoja arvopaperiomistuksista asetuksen (EU) N:o 1011/2012 (EKP/2012/24) 4 artiklan 5 kohdan a alakohdan mukaan myönnetyn poikkeuksen vuoksi, ja jos kansallinen keskuspankki saa nämä tiedot muista tilastotieto- tai valvontatietolähteistä tai jos se kerää nämä tiedot suoraan sijoittajilta kansallisten järjestelyjen mukaisesti, kansalliset keskuspankit ryhtyvät kaikkiin seuraaviin toimiin:

a) sen varmistaminen että nämä lähteet ovat riittävän hyvin linjassa asetuksen (EU) N:o 1011/2012 (EKP/2012/24) tilastollisten käsitteiden ja määritelmien kanssa;

b) tietojen laadun seuranta asetuksen (EU) N:o 1011/2012 (EKP/2012/24) liitteessä III vahvistettujen tilastollisten vähimmäisvaatimusten mukaisesti;

c) jos tiedot eivät täytä b alakohdassa tarkoitettuja laatustandardeja, tällaisten tietojen laadun parantaminen, mukaan lukien tietojen kerääminen säilyttäjiltä asetuksen (EU) N:o 1011/2012 (EKP/2012/24) 4 artiklan 10 ja 11 kohdan mukaisesti.

3. Lisäksi kansalliset keskuspankit toimittavat saatavilla olevat tiedot merkittävistä muista volyymin muutoksista; muut volyymin muutokset on määritelty asetuksen (EU) N:o 1011/2012 (EKP/2012/24) liitteessä II olevassa 3 osassa.

6 artikla

Poikkeukset

1. Kansalliset keskuspankit antavat EKP:lle vähintään kerran vuodessa seuraavaa vuotta koskevat tiedot tiedonantajille myönnetyistä poikkeuksista sekä uudistetuista ja kumotuista poikkeuksista sekä sellaisille varsinaisille tiedonantajille asetetuista tilapäisistä raportointivaatimuksista, joille on myönnetty poikkeus.

2. Kansalliset keskuspankit tarkastavat vähintään kerran vuodessa, että asetuksen (EU) N:o 1011/2012 (EKP/2012/24) 4 artiklassa vahvistetut poikkeusten myöntämistä, uusimista ja kumoamista koskevat ehdot täyttyvät.

7 artikla

Viitetiedot raportointiryhmittymän konsolidoidun taseen varoista

1. EKP:n neuvosto vahvistaa asetuksen (EU) N:o 1011/2012 (EKP/2012/24) 2 artiklan 4 kohdassa tarkoitetut raportointiryhmittymät mainitussa kohdassa vahvistettujen kriteereiden mukaisesti edellisvuotta vastaavien joulukuun lopun tietojen perusteella (jäljempänä ’viitetiedot’), jotka kansalliset keskuspankit ovat toimittaneet EKP:lle jäsenvaltioiden pankkisektorin konsolidoituja tietoja koskevien EKPJ:n tilastojen laatimiseksi.

2. Kunkin vuoden syyskuuhun mennessä EKP ilmoittaa kansallisille keskuspankeille seuraavan vuoden päivämäärän, johon mennessä kansalliset keskuspankit toimittavat viitetiedot. Tiedot on toimitettava riittävän ajoissa, jotta Euroopan unionin pankkien konsolidoidut saamiset voidaan laskea kunakin vuonna heinäkuussa.

8 artikla

Ilmoitukset raportointiryhmittymän johdossa oleville yrityksille

1. Ilmoittaessaan raportointiryhmittymän johdossa oleville yrityksille asetuksen (EU) N:o 1011/2012 (EKP/2012/24) 2 artiklan 4 kohdan nojalla annetun EKP:n neuvoston päätöksen mukaisista asetuksessa vahvistetuista raportointivelvollisuuksista kansalliset keskuspankit, jotka toimivat EKP:n puolesta, käyttävät liitteessä II olevaa kirjemallia (jäljempänä ’ilmoituskirje’). Ilmoituskirjeessä on mainittava kriteerit, joiden perusteella ilmoituksen saanut yhteisö on luokiteltu raportointiryhmittymän johdossa olevaksi yritykseksi.

2. Asianomainen kansallinen keskuspankki lähettää ilmoituskirjeen raportointiryhmittymän johdossa olevalle yritykselle sekä kopion kirjeestä EKP:n sihteeristölle kymmenen EKP:n työpäivän kuluessa EKP:n neuvoston päätöksen päivämäärästä.

3. Edellä 2 kohdassa tarkoitettua menettelyä ei sovelleta ilmoituksiin, jotka annetaan sellaisille raportointiryhmittymän johdossa oleville yrityksille, jotka EKP on luokitellut asetuksen (EU) N:o 1011/2012 (EKP/2012/24) 2 artiklan 4 kohdan mukaisesti ennen näiden suuntaviivojen voimaantuloa.

9 artikla

EKP:n neuvoston oikaisumenettely

1. Jos raportointiryhmän johdossa oleva yritys, jolle on annettu 8 artiklassa tarkoitettu ilmoitus, esittää asianomaiselle kansalliselle keskuspankille luokittelua raportointiryhmittymän johdossa olevaksi yritykseksi koskevan perustellun kirjallisen oikaisupyynnön sitä tukevine tietoineen viidentoista EKP:n työpäivän kuluessa siitä, kun se on saanut 8 artiklassa tarkoitetun ilmoituksen, kyseisen kansallisen keskuspankin on toimitettava tämä pyyntö EKP:n neuvostolle kymmenen EKP:n työpäivän kuluessa.

2. Saatuaan 1 kohdassa tarkoitetun kirjallisen pyynnön, EKP:n neuvosto harkitsee luokittelun uudestaan ja antaa perustellun kirjallisen päätöksen asianomaiselle kansalliselle keskuspankille tiedoksi kahden kuukauden kuluessa pyynnön vastaanottamisesta; kansallinen keskuspankki ilmoittaa raportointiryhmittymän johdossa olevalle yritykselle tiedon EKP:n neuvoston päätöksestä kymmenen EKP:n työpäivän kuluessa.

10 artikla

Yhteistyö muiden toimivaltaisten viranomaisten kuin kansallisten keskuspankkien kanssa

1. Jos asetuksessa (EU) N:o 1011/2012 (EKP/2012/24) tarkoitetut tiedot tai osa niistä saadaan muilta toimivaltaisilta viranomaisilta kuin kansallisilta keskuspankeilta, kansalliset keskuspankit perustavat näiden viranomaisten kanssa tarkoituksenmukaiset yhteistyöjärjestelyt varmistaakseen pysyvän tiedonsiirtojärjestelyn näiden tietojen toimittamista varten.

2. Ennen kuin kansallinen keskuspankki toimittaa 3 artiklan mukaisesti EKP:lle 1 kohdassa tarkoitetut tiedot, se varmistaa että ne täyttävät asetuksen (EU) N:o 1011/2012 (EKP/2012/24) liitteessä III vahvistetut vähimmäisvaatimukset sekä muut asetuksessa (EU) N:o 1011/2012 (EKP/2012/24) vahvistetut vaatimukset.

▼C1

11 artikla

Tietojen tarkastaminen

1. Rajoittamatta asetuksessa (EY) N:o 2533/98 ja asetuksessa (EU) N:o 1011/2012 (EKP/2012/24) vahvistettuja EKP:n tarkastusoikeuksia, kansalliset keskuspankit seuraavat EKP:lle toimitettujen tietojen laatua ja luotettavuutta ja varmistavat ne sekä tekevät osana yleistä tietojen laadunvalvontaa tiivistä yhteistyötä SHSDB:n operaattoreiden kanssa.

2. EKP arvioi näitä tietoja samalla tavoin, tiiviissä yhteistyössä SHSDB:n operaattoreiden kanssa. Arviointi on suoritettava oikea-aikaisesti.

3. EKP ja kansalliset keskuspankit jakavat joka toinen vuosi tietoja EKPJ:n tilastokomitean ja tarvittaessa loppukäyttäjien kanssa arvopaperien omistusta koskevien tilastojen laatimisessa sovellettavista käytännöistä, mittareista ja menettelyistä.

4. Kansallisten keskuspankkien on varmistettava ja tarkistettava arvopaperien omistusta koskevien tilastojen laatu ja ylläpidettävä sitä tietojen laadunvalvontatavoitteiden, tietojen laadunvalvontamittarien sekä tietojen laadunvalvonnan kynnysarvojen käytön ja soveltamisen avulla. Laadunvalvontatavoitteet tarkoittavat, että varmistetaan a) aggregoitujen lopputietojen laatu, b) omistusten ja viitetietojen vastaavuus ja c) yhdenmukaisuus muiden tilastojen kanssa.

5. Jos SHSDB:n operaattorit esittävät kyselyjä kansallisille keskuspankeille, operaattoreiden on luokiteltava nämä kyselyt a) erittäin kiireellisiin kyselyihin, b) kiireellisiin kyselyihin ja c) muihin kyselyihin. Kansallisten keskuspankkien on vastattava näihin kyselyihin kirjallisesti tämän luokittelun kannalta asianmukaisessa määräajassa.

6. Tiedot, jotka saadaan keskitetystä arvopaperitietokannasta ja joita käytetään arvopaperien omistusta koskevien tilastojen laatimisessa, tarkistetaan suuntaviivojen EKP/2012/21 ( 1 ) mukaisesti.

▼B

12 artikla

Toimitustapa

Kansalliset keskuspankit toimittavat EKP:n edellyttämät tilastotiedot sähköisesti käyttäen ESCB-Net-tietoliikenneverkkoa. Tilastotiedot toimitetaan EKP:lle erikseen vahvistettujen sähköistä toimittamista koskevien standardien mukaisesti. Tilastotiedot voidaan toimittaa muulla tavoin, jos tästä on etukäteen sovittu EKP:n kanssa.

13 artikla

Yksinkertaistettu muutosmenettely

EKP:n johtokunta voi EKPJ:n tilastokomiteaa kuultuaan tehdä teknisiä muutoksia näiden suuntaviivojen liitteisiin edellyttäen, etteivät tällaiset muutokset vaikuta niiden perustana olevaan käsitteelliseen viitekehykseen tai varsinaisten tiedonantajien raportointirasitteeseen. Johtokunta ilmoittaa tällaisista muutoksista viipymättä EKP:n neuvostolle.

14 artikla

Voimaantulo ja täytäntöönpano

Nämä suuntaviivat tulevat voimaan päivänä, jona ne annetaan tiedoksi kansallisille keskuspankeille. Eurojärjestelmän keskuspankit noudattavat 8 ja 9 artiklaa päivästä, jona suuntaviivat on annettu tiedoksi kansallisille keskuspankeille, ja suuntaviivojen muita säännöksiä 1 päivästä tammikuuta 2014.

15 artikla

Osoitus

Nämä suuntaviivat on osoitettu kaikille eurojärjestelmän keskuspankeille.









LIITE I

RAPORTOINTIVAATIMUKSET

OSA

Arvopaperien omistus sektoreittain, pl. kansallisten keskuspankkien omistukset







Taulukko 1 Yleiset tiedot ja selvitykset Raportoidut tiedot (1) Ominaisuus Pakolli-suus (2) Kuvaus 1. Yleiset tiedot Tiedonantajalaitos P Tiedonantajalaitoksen tunnistekoodi Tiedon toimittamispäivämäärä P Päivämäärä jona tiedot toimitetaan SHSDB:lle Viiteajanjakso P Ajanjakso, jota tiedot koskevat Raportoinnin tiheys P Neljännesvuosittaiset tiedot Kuukausittaiset tiedot (3) 2. Selvitykset (metatiedot) P Ennenaikaisten kuoletusten kohtelu P Kertyneiden korkojen kohtelu (1) Tietojen sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus. (3) Vain positioista, jos taloustoimet johdetaan kuukausittaisista positioista SHSDB:ssa.

▼M1







Taulukko 2 Arvopaperien omistusta koskevat tiedot Raportoidut tiedot (1) Ominaisuus Pakollisuus (2) Kuvaus 1. Arvopapereihin liittyvät tiedot Omistajan sektori P Sijoittajan sektori tai alasektori: Yritykset (S.11) (3) Muut talletuksia vastaanottavat yritykset kuin keskuspankki (S.122) Rahamarkkinarahastot (S.123) Muut sijoitusrahastot kuin rahamarkkinarahastot (S.124) Muut rahoitusalan yritykset (4), lukuun ottamatta arvopaperistamiseen osallistuvia erityisyhteisöjä Arvopaperistamiseen osallistuvat erityisyhteisöt Vakuutuslaitokset (S. 128) Eläkerahastot (S.129) Vakuutuslaitokset ja eläkerahastot (alasektori yksilöimätön) (S.128+S.129) (siirtymäkausi) Valtionhallinto (S.1311) (vapaaehtoinen erittely) Osavaltionhallinto (S.1312) (vapaaehtoinen erittely) Paikallishallinto (S.1313) (vapaaehtoinen erittely) Sosiaaliturvarahastot (S. 1314) (vapaaehtoinen erittely) Muut julkisyhteisöt (alasektori yksilöimätön) Kotitaloudet, pl. kotitalouksia palvelevat voittoa tavoittelemattomat yhteisöt (S. 14) (vapaaehtoinen erittely kotimaisten sijoittajien osalta, kolmansien osapuolten omistukset eriteltävä) Kotitalouksia palvelevat voittoa tavoittelemattomat yhteisöt (S.15) (vapaaehtoinen erittely) Muut kotitaloudet ja kotitalouksia palvelevat voittoa tavoittelemattomat yhteisöt (S.14+S.15) (alasektori yksilöimätön) Muut kuin rahoitusalan sijoittajat, pl. kotitaloudet (ainoastaan kolmansien osapuolten omistukset) (S.11+S.13+S.15) (5) Keskuspankit ja julkisyhteisöt, raportoidaan ainoastaan euroalueen ulkopuolisten maiden omistusten osalta (S.121+S.13) (6) Muut sijoittajat kuin keskuspankit ja julkisyhteisöt, raportoidaan ainoastaan euroalueen ulkopuolisten maiden omistusten osalta (6) Tuntematon sektori (7) Omistajan maa P Sijoittajan sijaintimaa Lähde P Arvopaperien omistusta koskevien toimitettujen tietojen lähde Suora raportointi Säilyttäjän raportointi Sekaraportointi (8) Ei saatavilla Käyttötarkoitus P Maksutasetilaston luokittelun mukainen sijoituksen käyttötarkoitus Suorat sijoitukset Arvopaperisijoitukset Erittelemätön Raportointiperuste V Osoittaa onko arvopaperi noteerattu prosenteissa vai yksiköissä Prosenttiosuus Yksikkö Nimellisvaluutta V Valuutta, jonka määräinen ISIN on, raportoidaan kun raportointiperuste on prosenttiosuus. Positiot P Arvopaperien omistuksen kokonaismäärä Nimellisarvoon (9). Arvopaperin osakkeiden tai osuuksien lukumäärä tai yhteenlaskettu nimellisarvo (nimellisvaluutassa tai euroina), jos arvopaperin vaihdantaa käydään määrässä eikä yksiköissä, ilman kertynyttä korkoa. Markkina-arvoon. Arvopaperien omistuksen määrä, kertyneet korot (10) mukaan luettuina, markkinoilla noteerattuun euromääräiseen hintaan. Positiot, joiden määrästä P (11) Kahden suurimman sijoittajan omistuksessa olevien arvopaperien määrä Nimellisarvoon, käyttäen positioihin sovellettua arvostusmenetelmää Markkina-arvoon, käyttäen positioihin sovellettua arvostusmenetelmää Muoto P (9) Yksilöi nimellisarvoisiin positioihin sovelletun muodon Nimellisarvoon euroina tai muussa relevantissa valuutassa Osakkeiden/osuuksien lukumäärä (12) Muut volyymin muutokset P Muut muutokset arvopaperien omistuksen määrässä Nimellisarvoon, samassa muodossa kuin nimellisarvoiset positiot Markkina-arvoon euroina Muut volyymin muutokset, joiden määrästä P (11) Muut volyymin muutokset kahden suurimman sijoittajan omistuksessa Nimellisarvoon, käyttäen positioihin sovellettua arvostusmenetelmää Markkina-arvoon, käyttäen positioihin sovellettua arvostusmenetelmää Rahoitustaloustoimet P (13) Arvopaperin ostojen yhteenlaskettu summa, kertyneet korot mukaan luettuina (10), vähennettynä myydyillä arvopapereilla, kirjattuna euromääräiseen transaktioarvoon Rahoitustaloustoimet, joiden määrästä P (14) Yksittäisten omistajien kahden suurimman taloustoimen summa, käyttäen rahoitustaloustoimiin sovellettua arvostusmenetelmää Luottamuksellisuus P (15) Positioiden, rahoitustaloustoimien ja muiden volyymin muutosten luottamuksellisuus Ei julkaistavaksi, vain sisäiseen käyttöön Luottamuksellinen tilastotieto Ei sovelleta (16) (1) Sähköistä toimittamista koskevat standardit on vahvistettu erikseen. (2) P: Pakollinen ominaisuus; V: vapaaehtoinen ominaisuus. (3) Näissä suuntaviivoissa luokkien numeroinnissa noudatetaan EKT 2010:ssä sovellettavaa numerointia. (4) Muut rahoituksen välittäjät (S.125), plus rahoituksen ja vakuutuksen välitystä avustavat laitokset (S.126) plus rahalaitoksiin kuuluvat kytkösyhtiöt ja rahalainaajat (S. 127). (5) Vain jos sektoreita S.11, S.13 ja S.15 ei raportoida erikseen. (6) Euroalueen ulkopuolisten kansallisten keskuspankkien raportoimat tiedot, ainoastaan ulkomaisten sijoittajien omistusten raportointia varten. (7) Omistajan maassa oleva yksilöimätön sektori, eli tuntemattomien maiden tuntemattomia sektoreita ei raportoida. Jos arvot ovat tilastollisesti relevantteja, kansallisten keskupankkien on ilmoitettava SHSDN:n operaattoreille perustelu tuntemattomalle sektorille. (8) Ainoastaan jos suoraa raportointia ja säilyttäjän raportointia ei voi erotella. (9) Ei raportoida jos markkina-arvot (ja vastaavat muut volyymin muutokset/taloustoimet) raportoidaan. (10) Suositellaan kertyneen koron sisällyttämistä, parhaan arvion periaatteen mukaisesti. (11) Jos kansallinen keskuspankki raportoi tiedon olevan luottamuksellinen, tätä ominaisuutta ei tarvitse raportoida. Raportoivan kansallisen keskuspankin vastuulla voidaan raportoida suurimman sijoittajan omistuksen määrä, kahden suurimman sijoittajan omistuksen määrän sijaan. (12) Kansallisia keskuspankkeja pyydetään raportoimaan nimellisarvo ja yksiköiden lukumäärä, jos arvopaperit merkitään keskitettyyn arvopaperitietokantaan yksiköissä. (13) Raportoidaan ainoastaan jos taloustoimia ei johdeta positioista SHSDB:ssä. (14) Raportoidaan ainoastaan tiedonantajilta kerättyjen taloustoimien osalta, ei taloustoimien osalta, jotka kansallinen keskuspankki johtaa positioista. (15) Raportoidaan ainoastaan jos kahden suurimman sijoittajan omistusten tiedot positioista, rahoitustaloustoimista ja muista volyymin muutoksista eivät ole saatavilla tai niitä ei anneta. (16) Käytetään ainoastaan jos kansalliset keskuspankit johtavat taloustoimet positioista. Näissä tapauksissa luottamuksellisuus päätellään SHSDB:ssä, eli jos alustavat tai lopulliset positiot ovat luottamuksellisia, johdettu taloustoimi merkitään luottamukselliseksi.

▼B







Taulukko 3 ISIN-koodillisten arvopaperien omistus Raportoidut tiedot (1) Ominaisuus Pakolli-suus (2) Kuvaus Viitetiedot ISIN-koodi P ISIN-koodi (1) Tietojen sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus.







Taulukko 4 ISIN-koodittomien arvopaperien omistus Raportoidut tiedot (1) Ominaisuus Pakollisuus (2) Kuvaus 1. Perusviite-tiedot Aggregointimerkintä P Tiedon tyyppi Arvopaperikohtaisesti raportoidut tiedot Aggregoidut tiedot (ei raportoitu arvopaperikohtaisesti) Arvopaperien/aggregaat-tien tunniste P ISIN-koodittomien arvopaperien sekä aggregoitujen tietojen sisäinen arvopaperitunniste Arvopaperitunnisteen tyyppi P (3) Arvopaperikohtaisesti raportoitujen arvopaperien arvopaperitunniste (4) Kansallisen keskuspankin sisäinen tunniste CUSIP SEDOL muu (eriteltävä metatiedoissa) Instrumenttiluokittelu P Arvopaperin luokittelu EKT 2010:n ja asetuksen (EU) N:o 1011/2012 (EKP/2012/24) mukaan Lyhytaikaiset velkapaperit (F.31) Pitkäaikaiset velkapaperit (F.32) Noteeratut osakkeet (F.511) Sijoitusrahasto-osuudet (F.52) Muut arvopaperityypit (5) Liikkeeseenlaskijan sektori P Arvopaperin luokittelu EKT 2010:n ja asetuksen (EU) N:o 1011/2012 (EKP/2012/24) mukaan Liikkeeseenlaskijan maa P Arvopaperin liikkeeseenlaskijan sijaintimaa Hinta (6) V Arvopaperin viimeisin saatavilla oleva hinta Hinnoitteluperuste (6) V Hinnan perusta Euro tai muu relevantti valuutta Prosentti-osuus 2. Muut viitetiedot Liikkeeseenlaskijan nimi V Liikkeeseenlaskijan nimi Lyhytnimi V Liikkeeseenlaskijan arvopaperille antama lyhytnimi, joka määräytyy arvopaperin ominaisuuksien sekä muiden saatavilla olevien tietojen perusteella. Emissiopäivä V Päivä, jona liikkeeseenlaskija toimittaa arvopaperit maksua vastaan merkintätakuun antajalle. Kyseisenä päivänä arvopaperit ovat toimitettavissa sijoittajille ensimmäistä kertaa. Eräpäivä V Instrumentin kuoletuspäivämäärä Liikkeessä oleva määrä V Liikkeessä oleva määrä euroiksi muunnettuna Markkina-arvo V Viimeisin saatavilla oleva markkina-arvo euroina Kertynyt korko V Kertynyt korko viimeisestä koronmaksusta tai koron kertymisen alkamispäivämäärästä Viimeisin jakosuhde V Osakkeiden jakaminen ja yhdistäminen Viimeisin jakopäivä V Osakkeiden jakamisen voimaantulopäivä Korkotyyppi V Korkotyyppi, (esim. kiinteä, kelluva, porrastettu jne.) Velkatyyppi V Velkainstrumentin tyyppi Osinkomaksun arvo V Viimeisimmän osinkomaksun arvo (osinkomaksun arvon tyypin mukaan) ennen veroja (brutto-osinko) Osinkojen arvon tyyppi V Voidaan määrittää osinkojen valuutassa tai osakkeiden määrässä Osinkojen valuutta V Viimeisimmän osinkojen maksun valuutta Vakuuden tyyppi V Vakuutena olevien varojen tyyppi (1) Tietojen sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus. (3) Ei vaadita arvopapereiden osalta, jotka raportoidaan aggregoituina. (4) Kansallisten keskuspankkien olisi mieluiten käytettävä samaa arvopaperitunnistetta useiden vuoden ajan. Lisäksi kunkin arvopaperitunnisteen tulisi liittyä vain yhteen arvopaperiin. Kansallisten keskuspankkien olisi ilmoitettava SHSDB:n operaattoreille, jos ne eivät pysty tähän. CUSIP- ja SEDOL-koodeja voidaan käsitellä kansallisten keskuspankkien sisäisinä tunnisteina. (5) Näitä arvopapereita ei sisällytetä aggregaatteihin. (6) Markkina-arvoisten positioiden laskemiseksi nimellisarvoisten positioiden perusteella.

OSA

Raportointiryhmittymien omistamat arvopaperit







Taulukko 1 Yleiset tiedot ja selvitykset Raportoidut tiedot (1) Ominaisuus Pakolli-suus (2) Kuvaus 1. Yleiset tiedot Tiedonantajalaitos P Tiedonantajalaitoksen tunnistekoodi Tiedon toimittamispäivämäärä P Päivämäärä jona tiedot toimitetaan SHSDB:lle Viiteajanjakso P Ajanjakso jota tiedot koskevat Raportoinnin tiheys P Neljännesvuosittaiset tiedot 2. Selvitykset (metatiedot) P Ennenaikaisten kuoletusten kohtelu P Kertyneiden korkojen kohtelu (1) Tietojen sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus.

▼M1







Taulukko 2 Tiedot arvopaperien omistuksesta Raportoidut tiedot (1) Ominaisuus Pakollisuus (2) Kuvaus 1. 1.Arvopapereihin liittyvät tiedot Raportointiryhmittymän tunnus P Raportointiryhmittymän tunnus (3) Raportointiryhmittymään kuuluvien yhteisöjen sijaintimaa V Raportointiryhmittymään kuuluvien yhteisöjen sijaintimaa, kun raportoidaan erillään pääkonttorin omistuksista (4) Sijaitsee pääkonttorin maassa Ei sijaitse pääkonttorin maassa Jos ei sijaitse pääkonttorin maassa, sijaitsee muussa euroalueen maassa Jos ei sijaitse pääkonttorin maassa, sijaitsee euroalueen ulkopuolisessa maassa Yhteisön tunnus V Raportointiryhmittymään kuuluvan yhteisön tunnus (3) Yhteisön sijaintimaa V Yhteisön kotipaikka Ryhmittymän tyyppi P Ryhmittymän tyyppi Pankkiryhmittymä Raportointiperuste V Osoittaa onko arvopaperi noteerattu prosenteissa vai yksiköissä. Prosenttiosuus Yksiköissä Nimellisvaluutta V Valuutta, jonka määräinen ISIN on, raportoidaan kun raportointiperuste on prosenttiosuus Muoto P (5) Yksilöi nimellisarvoisiin positioihin sovelletun muodon Nimellisarvoon euroina tai muussa relevantissa valuutassa Osakkeiden/osuuksien määrä (6) Positiot P Arvopaperien omistuksen kokonaismäärä Nimellisarvoon (5). Arvopaperin osakkeiden tai osuuksien lukumäärä tai yhteenlaskettu nimellisarvo (nimellisvaluutassa tai euroina), jos arvopaperin vaihdantaa käydään määrässä eikä yksiköissä, ilman kertynyttä korkoa. Markkina-arvoon. Arvopaperien omistuksen määrä, kertyneet korot (7) mukaan luettuina, markkinoilla euroissa noteerattuun hintaan. Muut volyymin muutokset V Muut volyymin muutokset arvopaperien omistuksen määrässä Nimellisarvoon, samassa muodossa kuin nimellisarvoiset positiot (5) Markkina-arvoon euroina Rahoitustaloustoimet V Arvopaperin ostojen yhteenlaskettu summa, kertyneet korot mukaan luettuina (7), vähennettynä myydyillä arvopapereilla, kirjattuna euromääräiseen transaktioarvoon Liikkeeseenlaskija on osa raportointiryhmittymää P Osoittaa onko arvopaperin laskenut liikkeeseen samaan raportointiryhmittymään kuuluva yhteisö (1) Sähköistä toimittamista koskevat standardit on vahvistettu erikseen. (2) P: Pakollinen ominaisuus; V: vapaaehtoinen ominaisuus (3) Tunniste määritellään erikseen. (4) Kansalliset keskuspankit voivat raportoida neljän valinnaisen mallin mukaisesti: 1) aggregoituna ryhmittymän kaikkien yhteisöjen osalta, päätoimipaikka mukaan luettuna, 2) aggregoituna päätoimipaikan maassa olevien yhteisöjen osalta ja päätoimipaikan ulkopuolisissa maissa olevien yhteisöjen osalta, 3) aggregoituna päätoimipaikan maassa olevien yhteisöjen osalta, aggregoituna toisessa euroalueen maassa olevien yhteisöjen osalta, aggregoituna euroalueen ulkopuolella olevien yhteisöjen osalta, 4) yhteisöittäin. (5) Ei raportoida jos markkina-arvot raportoidaan. (6) Kansallisia keskuspankkeja pyydetään raportoimaan nimellisarvo ja yksiköiden lukumäärä, jos arvopaperit merkitään keskitettyyn arvopaperitietokantaan yksiköissä. (7) Suositellaan kertyneen koron sisällyttämistä, parhaan arvion periaatteen mukaisesti.

▼B







Taulukko 3 ISIN-koodillisten arvopaperien omistus Raportoidut tiedot (1) Ominaisuus Pakolli-suus (2) Kuvaus Viitetiedot ISIN-koodi M ISIN-koodi (1) Tietojen sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus.

▼M1







Taulukko 4 ISIN-koodittomien arvopaperien omistus Raportoidut tiedot (1) Ominaisuus Pakollisuus (2) Kuvaus 1. Perusviitetiedot Aggregointimerkintä P Tiedon tyyppi Arvopaperikohtaisesti raportoidut tiedot Aggregoidut tiedot (ei raportoitu arvopaperikohtaisesti) Arvopaperin tunniste P Kansallisen keskuspankin sisäinen tunnistenumero omistuksessa oleville ISIN-koodittomille arvopapereille, jotka raportoidaan arvopaperikohtaisesti tai aggregoituna Arvopaperitunnisteen tyyppi P (3) Arvopaperikohtaisesti raportoitujen arvopaperien arvopaperitunniste (4) Kansallisen keskuspankin sisäinen tunniste CUSIP SEDOL Muu (5) Instrumenttiluokittelu V Arvopaperin luokittelu EKT 2010:n ja asetuksen (EU) N:o 1011/2012 (EKP/2012/24) mukaan Lyhytaikaiset velkapaperit Pitkäaikaiset velkapaperit Noteeratut osakkeet Sijoitusrahasto-osuudet Muut arvopaperityypit (6) Liikkeeseenlaskijan sektori P Institutionaalinen sektori EKT 2010:n ja asetuksen (EU) N:o 1011/2012 (EKP/2012/24) mukaan Liikkeeseenlaskijan maa P Maa, jossa arvopaperin liikkeeseenlaskija on perustettu tai jossa sillä on kotipaikka Hinta (7) V Arvopaperin hinta viitejakson lopussa Hinnoitteluperuste (5) V Hinnoittelun perusteen määrittely Euro tai muu relevantti valuutta Prosenttiosuus 2. Muut viitetiedot Liikkeeseenlaskijan nimi V Liikkeeseenlaskijan nimi Lyhytnimi V Liikkeeseenlaskijan arvopaperille antama lyhytnimi, joka määräytyy emission ominaisuuksien sekä muiden saatavilla olevien tietojen perusteella Liikkeeseenlaskija on osa raportointiryhmittymää P Osoittaa arvopaperikohtaisesti raportoitujen tietojen osalta onko arvopaperin laskenut liikkeeseen samaan raportointiryhmittymään kuuluva yhteisö Liikkeeseenlaskupäivä V Päivä, jona liikkeeseenlaskija toimittaa arvopaperit maksua vastaan merkintätakuun antajalle. Kyseisenä päivänä arvopaperit ovat toimitettavissa sijoittajille ensimmäistä kertaa Erääntymispäivä V Velkainstrumentin kuoletuspäivämäärä Liikkeessä oleva määrä V Liikkeessä oleva määrä euroiksi muunnettuna Markkina-arvo V Viimeisin saatavilla oleva markkina-arvo euroina Kertynyt korko V Kertynyt korko viimeisestä koronmaksusta tai koron kertymisen alkamispäivämäärästä Viimeisin jakosuhde V Osakkeiden jakaminen ja yhdistäminen Viimeisin jakopäivä V Osakkeiden jakamisen voimaantulopäivä Korkotyyppi V Korkotyyppi, (esim. kiinteä, kelluva, porrastettu jne.) Velkatyyppi V Velkainstrumentin tyyppi Osinkomaksun arvo V Viimeisimmän osinkomaksun arvo (osinkomaksun arvon tyypin mukaan) ennen veroja (brutto-osinko) Osinkojen arvon tyyppi V Voidaan määrittää osinkojen valuutassa tai osakkeiden lukumäärässä Osinkojen valuutta V Viimeisimmän osinkojen maksun valuutta Vakuuden tyyppi V Vakuutena olevien varojen tyyppi (1) Sähköistä toimittamista koskevat standardit on vahvistettu erikseen. (2) P: Pakollinen ominaisuus; V: vapaaehtoinen ominaisuus. (3) Ei vaadita arvopapereiden osalta, jotka raportoidaan aggregoituina. (4) Kansallisten keskuspankkien olisi mieluiten käytettävä samaa arvopaperitunnistetta usean vuoden ajan. Lisäksi kunkin arvopaperitunnisteen tulisi liittyä vain yhteen arvopaperiin. Kansalliset keskuspankit ilmoittavat SHSDB:n operaattoreille, jos ne eivät pysty tähän. CUSIP- ja SEDOL-koodeja voidaan käsitellä kansallisten keskuspankkien sisäisinä tunnisteina. (5) Kansallisten keskuspankkien olisi metatiedoissa eriteltävä tunnisteen tyyppi. (6) Näitä arvopapereita ei sisällytetä aggregaatteihin. (7) Markkina-arvoisten positioiden laskemiseksi nimellisarvoisten positioiden perusteella.

▼M1

OSA

Vakuutuslaitosten omistamat arvopaperit vuositasolla







Taulukko 1 Yleiset tiedot ja selvitykset Raportoidut tiedot (1) Ominaisuus Pakollisuus (2) Kuvaus 1. Yleiset tiedot Tiedonantajalaitos P Tiedonantajalaitoksen tunnistekoodi Tiedon toimittamispäivämäärä P Päivämäärä jona tiedot toimitetaan SHSDB:lle Viiteajanjakso P Ajanjakso jota tiedot koskevat Raportoinnin tiheys P Vuosittaiset tiedot 2. Selvitykset (metatiedot) P Ennenaikaisten kuoletusten kohtelu P Kertyneiden korkojen kohtelu (1) Sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus







Taulukko 2 Tiedot arvopaperien omistuksesta Raportoidut tiedot (1) Ominaisuus Pakollisuus (2) Kuvaus 1. Arvopapereihin liittyvät tiedot Omistajan sektori P Sijoittajan sektori tai alasektori Vakuutuslaitokset (S.128) Lähde P Arvopaperien omistusta koskevien toimitettujen tietojen lähde Suora raportointi Säilyttäjän raportointi Sekaraportointi (3) Ei saatavilla Vakuutuslaitokseen kuuluvien yhteisöjen sijaintimaa (pää- ja sivukonttorit) Vakuutuslaitokseen kuuluvien yhteisöjen sijaintimaa (pää- ja sivukonttorit) Sijaitsee pääkonttorin maassa Ei sijaitse pääkonttorin maassa Jos ei sijaitse pääkonttorin maassa, sijaitsee muussa ETA-maassa, maittain Jos ei sijaitse pääkonttorin maassa, sijaitsee muussa ETA:n ulkopuolisessa maassa Raportointiperuste V Osoittaa onko arvopaperi noteerattu prosenteissa vai yksiköissä. Prosenttiosuus Yksikkö Nimellisvaluutta V Valuutta, jonka määräinen ISIN on, raportoidaan kun raportointiperuste on prosenttiosuus. Positiot P Arvopaperien omistuksen kokonaismäärä Nimellisarvoon (4). Arvopaperin osakkeiden tai osuuksien lukumäärä tai yhteenlaskettu nimellisarvo (nimellisvaluutassa tai euroina), jos arvopaperin vaihdantaa käydään määrässä eikä yksiköissä, ilman kertynyttä korkoa. Markkina-arvoon. Arvopaperien omistuksen määrä, kertyneet korot (5) mukaan luettuina, vähennettynä myydyillä arvopapereilla, kirjattuna euromääräiseen transaktioarvoon. Muoto V (6) Yksilöi nimellisarvoisten positioiden raportointimuodon Nimellisarvoon euroina tai muussa relevantissa valuutassa Osakkeiden/osuuksien määrä Luottamuksellisuus P Positioiden luottamuksellisuus Ei julkaistavaksi, vain sisäiseen käyttöön Luottamuksellinen tilastotieto Ei sovellettavissa 2. Perusviitetiedot Aggregointimerkintä P Tiedon tyyppi Aggregoidut tiedot (ei raportoitu arvopaperikohtaisesti) Instrumenttiluokittelu P Arvopaperin luokittelu EKT 2010:n ja asetuksen (EU) N:o 1011/2012 (EKP/2012/24) mukaan Lyhytaikaiset velkapaperit Pitkäaikaiset velkapaperit Noteeratut osakkeet Sijoitusrahasto-osuudet Liikkeeseenlaskijan sektori P Arvopaperin luokittelu EKT 2010:n ja asetuksen (EU) N:o 1011/2012 (EKP/2012/24) mukaan Liikkeeseenlaskijan maa P Maa, jossa arvopaperin liikkeeseenlaskija on perustettu tai jossa sillä on kotipaikka Euroalueen maat Euroalueen ulkopuoliset EU-maat Muut kuin EU-maat (1) Sähköistä toimittamista koskevat standardit on vahvistettu erikseen. (2) P: pakollinen ominaisuus; V: vapaaehtoinen ominaisuus (3) Ainoastaan jos suoraa raportointia ja säilyttäjän raportointia ei voi erotella. (4) Ei raportoida jos markkina-arvot raportoidaan (5) Suositellaan kertyneen koron sisällyttämistä, parhaan arvion periaatteen mukaisesti. (6) Ei raportoida jos markkina-arvot (ja vastaavat muut volyymin muutokset/taloustoimet) raportoidaan.

▼B









LIITE II

ILMOITUSKIRJE RAPORTOINTIRYHMITTYMÄN JOHDOSSA OLEVILLE YRITYKSILLE

Ilmoitus luokittelusta arvopaperien omistusta koskevista tilastoista 17 päivänä lokakuuta 2012 annetun Euroopan keskuspankin asetuksessa (EU) N:o 1011/2012 (EKP/2012/24) ( 2 ) tarkoitetuksi raportointiryhmän johdossa olevaksi yritykseksi

Euroopan keskuspankin puolesta ilmoitamme, että EKP:n neuvosto on asetuksen (EU) N:o 1011/2012 (EKP/2012/24) 1 artiklan 11 kohdan ja 2 artiklan 4 kohdan mukaisesti luokitellut [raportointiryhmittymän johdossa olevan yrityksen virallinen nimi]n tilastotarkoituksia varten raportointiryhmittymän johdossa olevaksi yritykseksi.

[Raportointiryhmittymän johdossa olevan yrityksen virallinen nimi]n raportointivelvoitteet on vahvistettu asetuksen (EU) N:o 1011/2012 (EKP/2012/24) 3 artiklan 3 kohdassa.

Syyt, joihin luokittelu ”raportointiryhmittymän johdossa olevaksi yritykseksi” perustuu

EKP:n neuvosto on asetuksen (EU) N:o 1011/2012 (EKP/2012/24) nojalla päättänyt, että [raportointiryhmittymän johdossa olevan yrityksen nimi] on raportointiryhmittymän johdossa oleva yritys seuraavin perustein:

a) [Raportointiryhmittymän johdossa oleva yritys] on asetuksen (EU) N:o 1011/2012 (EKP/2012/24) 1 artiklan 10 kohdassa tarkoitettu pankkiryhmittymän johdossa oleva yritys,

b) Pankkiryhmittymä, jonka johdossa [raportointiryhmittymän johdossa olevan yrityksen virallinen nimi] on, täyttää seuraavat kriteerit ( 3 ): i) [Pankkiryhmittymän konsolidoidut tasevarat, laskettuna luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY ( 4 ) V osaston 4 luvun 1 jakson mukaan, ylittävät 0,5 prosenttia koko Euroopan unionin pankkiryhmittymien konsolidoiduista tasevaroista viimeisimmän EKP:n saatavilla olevan tiedon mukaan eli a) käyttäen viitearvona ilmoituskirjeen lähettämistä edeltävän vuoden joulukuun lopun tietoja tai, b) jos a kohdassa tarkoitettuja tietoja ei ole saatavilla, käyttäen viitearvona sitä edeltävän vuoden joulukuun lopun tietoja]. ii) [pankkiryhmittymä on tärkeä rahoitusjärjestelmän vakauden tai toimivuuden kannalta euroalueella seuraavasta syystä: [lisää tähän syyt, joiden perusteella pankkiryhmittymä on tärkeä rahoitusjärjestelmän vakauden tai toimivuuden kannalta euroalueella: — pankkiryhmittymällä on useita läheisiä riippuvuussuhteita muihin euroalueen rahoituslaitoksiin, — pankkiryhmittymällä on runsaasti rajat ylittävää toimintaa, — pankkiryhmittymän toiminta on suurilta osin keskittynyt euroalueen pankkitoiminnan yksittäiseen osa-alueeseen ja on tällä osa-alueella merkittävä toimija, — pankkiryhmittymällä on kansalliset rajat ylittävä monimutkainen yritysrakenne]], iii) [pankkiryhmittymä on tärkeä rahoitusjärjestelmän vakauden tai toimivuuden kannalta [euroalueen asianomaisissa jäsenvaltiossa] seuraavista syistä: [lisää tähän syyt, joiden perusteella pankkiryhmittymä on tärkeä rahoitusjärjestelmän vakauden tai toimivuuden kannalta euroalueen asianomaisissa jäsenvaltiossa: — pankkiryhmittymällä on useita läheisiä riippuvuussuhteita muihin kotimaisiin rahoituslaitoksiin, — pankkiryhmittymän toiminta on suurilta osin keskittynyt [yksilöi pankkitoiminnan osa-alue] ja on tällä osa-alueella merkittävä kotimainen toimija]].

Tietolähde, johon luokittelu ”raportointiryhmittymän johdossa olevaksi yritykseksi” perustuu

EKP laskee koko Euroopan unionin pankkiryhmittymien konsolidoidut tasevarat kansallisilta keskuspankeilta kerättyjen tietojen perusteella, jotka koskevat asianomaisessa jäsenvaltiossa olevien pankkiryhmittymien konsolidoitua tasetta, laskettuna direktiivin 2006/48/EY V osaston 4 luvun 1 jakson mukaisesti.

[Tähän lisätään lisäselitykset metodologiasta, jota sovelletaan EKP:n neuvoston sopimiin mahdollisiin sisällyttämisen lisäkriteereihin.]

Vastalauseet ja EKP:n neuvoston oikaisu

EKP:n neuvosto voi oikaista edellä mainittuihin syihin perustuvan päätöksensä luokitella [raportointiryhmittymän johdossa olevan yrityksen virallinen nimi]n raportointiryhmittymän johdossa olevaksi yritykseksi; mahdolliset oikaisupyynnöt on osoitettava [lisää kansallisen keskuspankin nimi ja osoite] viidentoista EKP:n työpäivän kuluessa tämän kirjeen vastaanottamisesta. [Raportointiryhmittymän johdossa olevan yrityksen virallinen nimi]n on sisällytettävä oikaisupyyntöön pyynnön perustelut sekä pyyntöä tukevat tiedot.

Raportointivelvollisuuden alkamispäivämäärä

Jos vastalauseita ei esitetä, [raportointiryhmittymän johdossa olevan yrityksen virallinen nimi]n on raportoitava tilastotiedot asetuksen (EU) N:o 1011/2012 (EKP/2012/24) 3 artiklan 3 kohdan mukaisesti [lisää raportoinnin alkamispäivämäärä; raportointivelvollisuuden on alettava viimeistään kuuden kuukauden kuluessa kirjeen lähettämisestä] lähtien.

Ilmoituksen vastaanottajan tilannetta koskevat muutokset

Pyydämme teitä ilmoittamaan [ilmoituksen lähettäneen kansallisen keskuspankin nimi]lle muutoksista, jotka koskevat yrityksenne nimeä, oikeudellista muotoa, sulautumista, uudelleenjärjestelyä sekä tapahtumista tai olosuhteista, jotka saattavat vaikuttaa [raportointiryhmittymän johdossa olevan yrityksen virallinen nimi]n raportointivelvoitteisiin; ilmoitus on tehtävä kymmenen päivän kuluessa tällaisesta tapahtumasta.

Tällaisesta tapahtumasta riippumatta [raportointiryhmittymän johdossa olevan yrityksen nimi] on raportointivelvollinen asetuksen (EU) N:o 1011/2012 (EKP/2012/24) mukaisesti siihen asti, kunnes ilmoitamme teille EKP:n puolesta toisin.

Ystävällisin terveisin,

[allekirjoitus]